CELEX: 31999R0480
Language: el
Date: 1999-03-04 00:00:00
Title: Κανονισμός (ΕΚ) αριθ. 480/1999 της Επιτροπής της 4ης Μαρτίου 1999 σχετικά με προσωρινή παρέκκλιση από τον κανονισμό (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος

Avis juridique important

|

31999R0480

Κανονισμός (ΕΚ) αριθ. 480/1999 της Επιτροπής της 4ης Μαρτίου 1999 σχετικά με προσωρινή παρέκκλιση από τον κανονισμό (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος  

Επίσημη Εφημερίδα αριθ. L 057 της 05/03/1999 σ. 0007 - 0007

ΚΑΝΟΝΙΣΜΟΣ (ΕΚ) αριθ. 480/1999 ΤΗΣ ΕΠΙΤΡΟΠΗΣ της 4ης Μαρτίου 1999 σχετικά με προσωρινή παρέκκλιση από τον κανονισμό (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1633/98 (2), και ιδίως τα άρθρα 9 και 13,Εκτιμώντας:ότι το άρθρο 10 παράγραφος 1 του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και για κατάργηση του κανονισμού (ΕΟΚ) αριθ. 2377/80 (3), όπως τροποποιήθηκε τελευταία από τον κανονισμό (ΕΚ) αριθ. 2648/98 (4), προβλέπει ότι τα πιστοποιητικά εξαγωγής εκδίδονται την πέμπτη εργάσιμη ημέρα μετά από την ημέρα καταθέσεως της αιτήσεως, εφόσον δεν έχει ληφθεί κανένα ειδικό μέτρο από την Επιτροπή κατά τη διάρκεια της προθεσμίας αυτής 7ότι, λαμβάνοντας υπόψη τις αργίες του 1999 και τη μη κανονική δημοσίευση της Επίσημης Εφημερίδας κατά τις ημέρες αυτές, διαπιστώνεται ότι αυτή η προθεσμία εξετάσεως των πέντε ημερών είναι πολύ βραχεία για να διασφαλισθεί η ορθή διαχείριση της αγοράς και θα πρέπει να αυξηθεί προσωρινά σε επτά ημέρες 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Κατά παρέκκλιση από τις διατάξεις του άρθρου 10 παράγραφος 1 του κανονισμού (ΕΚ) αριθ. 1445/95, οι αιτήσεις χορηγήσεως πιστοποιητικών που κατατίθενται κατά τις περιόδους από:- 29 έως 31 Μαρτίου 1999,- 10 έως 12 Μαΐου 1999,- 28 έως 29 Οκτωβρίου 1999,- 20 έως 29 Δεκεμβρίου 1999,εκδίδονται την έβδομη ημέρα μετά από την ημερομηνία καταθέσεως της αιτήσεως, εφόσον κατά τη διάρκεια της προθεσμίας αυτής δεν έχει ληφθεί από την Επιτροπή κανένα από τα ειδικά μέτρα που αναφέρονται στην παράγραφο 2 του εν λόγω άρθρου.Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 4 Μαρτίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 148 της 28. 6. 1968, σ. 24.(2) ΕΕ L 210 της 28. 7. 1998, σ. 17.(3) ΕΕ L 143 της 27. 6. 1995, σ. 35.(4) ΕΕ L 335 της 10. 12. 1998, σ. 39.